CELEX: 
Language: hu
Date: 2020-10-28 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/841 európai parlamenti és tanácsi rendelet IV. mellékletének a tagállamok által a 2021–2025 közötti időszakban alkalmazandó, erdőkre vonatkozó referenciaszintek tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról szóló, 2018. május 30-án elfogadott (EU) 2018/841 európai parlamenti és tanácsi rendelet
                  1
                létfontosságú részét képezi az Unió arra irányuló erőfeszítéseinek, hogy 2030-ig legalább 40 %-kal csökkentse a teljes üvegházhatásúgáz-kibocsátást. 
            
            
               Az (EU) 2018/841 rendelet első alkalommal integrálja az erdőgazdálkodáshoz és az egyéb földhasználati ágazatokhoz kapcsolódó kibocsátást és elnyelést az Unió 2021 és 2030 közötti időszakra vonatkozó éghajlat-politikájába. Ez azt jelenti, hogy a tagállamoknak biztosítaniuk kell, hogy a földhasználatból, földhasználat-változtatásból és erdőgazdálkodásból származó, elszámolt ÜHG-kibocsátást legalább a szén-dioxid légkörből való egyenértékű, elszámolt elnyelésével ellensúlyozzák. 
            
            
               Az (EU) 2018/841 rendelet szabályokat állapít meg az (EU) 2018/841 rendelet 2. cikkében említett területelszámolási kategóriákban a tagállamok területén előforduló kibocsátások és elnyelések elszámolására vonatkozóan. Az (EU) 2018/841 rendelet 8. cikke megállapítja a gazdálkodás alatt álló erdőterület elszámolási kategóriájához tartozó kibocsátás és elnyelés elszámolásának szabályait. Egyrészt megállapítja az erdőkre vonatkozó referenciaszintek meghatározásának szabályait, másrészt meghatározza az erdőkre vonatkozó referenciaszinteknek az (EU) 2018/841 rendelet IV. mellékletébe történő felvételére irányuló eljárást a 2021–2025 közötti, valamint a 2026–2030 közötti időszakra vonatkozóan.
            
            
               Az első elszámolási időszakra (2021-től 2025-ig) vonatkozóan az (EU) 2018/841 rendelet 8. cikkének (3) bekezdése előírja, hogy a tagállamoknak 2018. december 31-ig meg kell határozniuk az erdőkre vonatkozó referenciaszintjüket (FRL), és azt a nemzeti erdőgazdálkodási elszámolási terv részeként be kell nyújtaniuk a Bizottságnak. 
            
            
               Az (EU) 2018/841 rendelet 8. cikkének (6) bekezdése előírja, hogy a Bizottságnak el kell végeznie a nemzeti erdőgazdálkodási elszámolási tervek szakmai értékelését annak értékelése céljából, hogy az erdőkre vonatkozó javasolt referenciaszintek összhangban vannak-e az (EU) 2018/841 rendelet 8. cikkének (4) és (5) bekezdésében, valamint 5. cikkének (1) bekezdésében meghatározott elvekkel és követelményekkel. Előírja továbbá a Bizottság számára, hogy konzultáljon a tagállamok, a civil társadalom és az érdekelt felek által kinevezett szakértőkkel. Ezenkívül az (EU) 2018/841 rendelet (18) preambulumbekezdése szerint a szakmai értékelésnek az ENSZ Éghajlatváltozási Keretegyezménye (UNFCCC) keretében végzett szakértői felülvizsgálatok bevált gyakorlatára és tapasztalataira kell épülnie. Az Erdészeti Állandó Bizottságot 2019. szeptember 20-án tartott 154. ülésén tájékoztatták a szakmai értékelés eredményeiről.
            
            
               Az (EU) 2018/841 rendelettel kapcsolatos tárgyalások során a Bizottság az Európai Parlamentnek címzett, a szakértők bevonásáról szóló nyilatkozatban vállalta, hogy a szakmai értékeléssel megbízott bizottsági szakértői csoport létrehozása révén biztosítja az (EU) 2018/841 rendelet 8. cikke (6) bekezdésének megfelelő végrehajtását. A Bizottság kijelentette, hogy a szakértői csoportban személyes minőségükben kinevezett, függetlenül és a közérdeket szem előtt tartva eljáró személyeknek is részt kell venniük. 
            
            
               Emellett a 8. cikk egyértelmű ütemtervet határoz meg, és leírja azokat a további lépéseket, amelyeket a tagállamoknak és a Bizottságnak meg kell tenniük az erdőkre vonatkozó referenciaszintek felhatalmazáson alapuló jogi aktus(ok) révén történő megállapítása előtt, mint például szakmai ajánlások kiadása és közzététele, valamint a javasolt referenciaszintek felülvizsgálata. 
            
            
               A 8. cikk (8) bekezdése és a 8. cikk (9) bekezdése felhatalmazza a Bizottságot arra, hogy felhatalmazáson alapuló jogi aktus(ok) útján módosítsa az (EU) 2018/841 rendelet IV. mellékletét a tagállamok által a 2021 és 2025 közötti időszakban alkalmazandó, erdőkre vonatkozó referenciaszintek megállapítása céljából. A 8. cikk (10) bekezdése előírja a Bizottság számára, hogy 2020. október 31-ig fogadja el a 2021-2025-ös időszakra vonatkozó, felhatalmazáson alapuló jogi aktus(oka)t.
            
            
               2.A JOGI AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság 2018. október 30-án létrehozta a földhasználattal, földhasználat-változtatással és erdőgazdálkodással foglalkozó szakértői csoportot (LULUCFEG)
                  2
               , amelynek feladata, hogy segítse a Bizottságot a 8. cikk (6) bekezdésében említett nemzeti erdőgazdálkodási elszámolási tervek szakmai értékelésében. A LULUCFEG tagjai között található 10 olyan tag, akik egyéni minőségükben járnak el, 5 tag kutatóintézetektől és nem kormányzati szervezetektől, 27 tag
                  3
                a tagállamok illetékes hatóságaitól, külön-külön legfeljebb 2 képviselővel, 3 tag más állami szervezetektől és harmadik országokból, valamint 7 megfigyelő. A LULUCFEG összetétele és jegyzőkönyvei a bizottsági szakértői csoportok nyilvántartásában
                  4
                találhatók.
            
            
               A LULUCFEG négy ülést és egy írásbeli konzultációt tartott e felhatalmazáson alapuló jogi aktus tervezetéről. 2019. február 6-án a LULUCFEG első alkalommal ülésezett, és megállapodott munkamódszereiről. A LULUCFEG 2019. április 1–12-i ülésének célja a tagállamok által benyújtott nemzeti erdőgazdálkodási elszámolási tervek elemzése és az erdőkre vonatkozó javasolt referenciaszintek értékelése volt. A szakértői csoport véleményei és az ülés jegyzőkönyvei nyilvánosan hozzáférhetők
                  5
               . A szakértői csoport 2019. október 2–3-án ismét összeült, hogy megvitassa a gyakran előforduló technikai problémákat, és megoldásokat javasoljon. 2020. május 26-án és 27-én a LULUCFEG megvitatta a felülvizsgált nemzeti erdőgazdálkodási elszámolási tervek bizottsági értékelését, beleértve a felülvizsgált, erdőkre vonatkozó referenciaszinteket és a felhatalmazáson alapuló jogi aktusban meghatározandó, erdőkre vonatkozó referenciaszinteket is. A LULUCFEG támogatta a Bizottság álláspontját és az általa tett lépéseket.
            
            
               Végül 2020. június 22. és 2020. július 6. között írásban konzultáltak a LULUCFEG-gel a felhatalmazáson alapuló rendelet tervezetéről.
            
            
               A minőségi jogalkotás követelményeivel összhangban a Bizottság 2020. augusztus 17. és 2020. szeptember 14. között véleménynyilvánítás céljából közzétette a felhatalmazáson alapuló rendelet tervezetét. Harmincöt észrevétel érkezett különböző érdekelt felektől, köztük tagállami hatóságoktól, környezetvédelmi és nem kormányzati szervezetektől, tudományos és kutatási intézményektől, vállalatoktól és vállalkozói szövetségektől, valamint az EU-n belüli és kívüli polgároktól. Az érdekelt felek felhívták a figyelmet a felhatalmazáson alapuló rendelet elfogadására irányuló egyértelmű folyamatra. Több válasz is foglalkozott a LULUCF-rendelet általános szempontjaival, és kifejtette nézeteit arról, hogyan lehetne javítani a szakpolitikai keretet a 2050-re teljesítendő klímasemlegességi célkitűzés és az éghajlatváltozásnak az erdők ellenálló képességére gyakorolt hatása fényében. 
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Ez a felhatalmazáson alapuló rendelettervezet az (EU) 2018/841 rendelet IV. mellékletét egy új C. szakasszal egészíti ki, amely a tagállamok által a 2021 és 2025 közötti időszakban alkalmazandó, erdőkre vonatkozó referenciaszinteket meghatározó táblázatot tartalmazza.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2020.10.28.)
            
         
         
            
               az (EU) 2018/841 európai parlamenti és tanácsi rendelet IV. mellékletének a tagállamok által a 2021–2025 közötti időszakban alkalmazandó, erdőkre vonatkozó referenciaszintek tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról szóló, 2018. május 30-i (EU) 2018/841 európai parlamenti és tanácsi rendeletre
                  6
                és különösen annak 8. cikke (8) bekezdésére,
            
            
               mivel:
            
            
               (1)A tagállamok nemzeti erdőgazdálkodási elszámolási terveket nyújtottak be a Bizottságnak, amelyek tartalmazzák az erdőkre vonatkozó javasolt referenciaszinteket a 2021 és 2025 közötti időszakra.
            
            
               (2)Az (EU) 2018/841 rendelet 8. cikkének (6) bekezdésével összhangban a Bizottság elvégezte a tagállamok által benyújtott nemzeti erdőgazdálkodási elszámolási tervek szakmai értékelését annak értékelése céljából, hogy az erdőkre vonatkozó javasolt referenciaszinteket milyen mértékben határozták meg az említett rendelet 8. cikkének (4) és (5) bekezdésében, valamint 5. cikkének (1) bekezdésében meghatározott elvekkel és követelményekkel összhangban.
            
            
               (3)Az (EU) 2018/841 rendelet 8. cikke (6) bekezdésének megfelelően, valamint a rendeletről folytatott tárgyalások során tett kötelezettségvállalással összhangban, amelyet a szakértők bevonásáról szóló, az Európai Parlamentnek címzett nyilatkozat tartalmaz, a Bizottság 2018. október 30-án létrehozott egy bizottsági szakértői csoportot
                  7
                (a továbbiakban: szakértői csoport), amelynek feladata, hogy segítse a Bizottságot a szakmai értékelés elvégzésében. A szakértői csoport többek között a tagállamok által kinevezett szakértőkből és a személyes minőségükben kinevezett, függetlenül és a köz érdekében eljáró személyekből, a kutatási és nem kormányzati szervezetek képviselőiből, valamint az érdekelt felekből állt. 
            
            
               (4)A szakértői csoport véleménye és a szakmai értékelés alapján a Bizottság szakmai ajánlásokat tett a tagállamoknak az erdőkre vonatkozó javasolt referenciaszintek szakmai felülvizsgálatának megkönnyítése céljából. A Bizottság 2019. június 18-án tette közzé a szakmai ajánlásokat
                  8
               .
            
            
               (5)Az (EU) 2018/841 rendelet 8. cikkének (7) bekezdésében előírtaknak megfelelően a tagállamok a szakmai értékelés és a szakmai ajánlások alapján felülvizsgálták nemzeti erdőgazdálkodási elszámolási terveiket, és egyes esetekben javasolták az erdőkre vonatkozó referenciaszinteket, és erről tájékoztatták a Bizottságot. A Bizottság 2020. február 25-én közzétette az erdőkre vonatkozó javasolt és adott esetben felülvizsgált referenciaszinteket. 
            
            
               (6)A szakértői csoport egyetértett abban, hogy az erdőkre vonatkozó referenciaszinteket, amelyeket a Bizottság az (EU) 2018/841 rendelet IV. mellékletébe fel kíván venni, az (EU) 2018/841 rendelet 8. cikkének (4) és (5) bekezdésében, valamint 5. cikkének (1) bekezdésében meghatározott elvekkel és követelményekkel összhangban határozták meg. 
            
            
               (7)A Bizottságnak ezért meg kell határoznia a tagállamok által a 2021 és 2025 közötti időszakban alkalmazandó, erdőkre vonatkozó referenciaszinteket.
            
            
               (8)Ez a rendelet összhangban van a földhasználattal, földhasználat-változtatással és erdőgazdálkodással foglalkozó bizottsági szakértői csoport véleményével,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2018/841 rendelet IV. melléklete az e rendelet mellékletében foglaltak szerint módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, 2020.10.28-án.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 156., 2018.6.19., 1. o.
               
               
                  
                     (2)
                  
                        A földhasználattal, földhasználat-változtatással és erdőgazdálkodással (LULUCF) foglalkozó bizottsági szakértői csoport (E03638).
               
               
                  
                     (3)
                  
                        A szakértői csoportban az Egyesült Királyság képviselői is részt vettek a kilépés időpontjáig.
               
               
                  
                     (4)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3638&news=1.
               
               
                  
                     (5)
                  
                        http://ec.europa.eu/transparency/regexpert/index.cfm?do=groupDetail.groupMeeting&meetingId=12931.
               
               
                  
                     (6)
                  
                        HL L 156., 2018.6.19., 1. o. 
               
               
                  
                     (7)
                  
                        A földhasználattal, földhasználat-változtatással és erdőgazdálkodással (LULUCF) foglalkozó bizottsági szakértői csoport (E03638).
               
               
                  
                     (8)
                  
                        A nemzeti erdőgazdálkodási elszámolási tervek értékeléséről szóló, 2019. június 18-i SWD(2019) 213 final bizottsági szolgálati munkadokumentum.
               
            
      
    ---documentbreak--- 
      
         
         
            
               MELLÉKLET 
            
            
               Az (EU) 2018/841 rendelet IV. melléklete a következő C. szakasszal egészül ki:
            
            
               „C. A tagállamok által a 2021 és 2025 közötti időszakban alkalmazandó, erdőkre vonatkozó referenciaszintek 
            
            
                     
                        Tagállam
                     
                  
                  
                     
                        A 2021 és 2025 közötti időszakban az erdőkre vonatkozó referenciaszint tonna CO2-egyenérték/év mértékegységben 
                     
                  
               
                     
                        Belgium
                     
                  
                  
                     
                        –1 369 009
                     
                  
               
                     
                        Bulgária
                     
                  
                  
                     
                        –5 105 986
                     
                  
               
                     
                        Cseh Köztársaság
                     
                  
                  
                     
                        –6 137 189
                     
                  
               
                     
                        Dánia
                     
                  
                  
                     
                        +354 000
                     
                  
               
                     
                        Németország
                     
                  
                  
                     
                        –34 366 906
                     
                  
               
                     
                        Észtország
                     
                  
                  
                     
                        –1 750 000
                     
                  
               
                     
                        Írország
                     
                  
                  
                     
                        +112 670
                     
                  
               
                     
                        Görögország
                     
                  
                  
                     
                        –2 337 640
                     
                  
               
                     
                        Spanyolország
                     
                  
                  
                     
                        –32 833 000
                     
                  
               
                     
                        Franciaország
                     
                  
                  
                     
                        –55 399 290
                     
                  
               
                     
                        Horvátország
                     
                  
                  
                     
                        –4 368 000
                     
                  
               
                     
                        Olaszország
                     
                  
                  
                     
                        –19 656 100
                     
                  
               
                     
                        Ciprus
                     
                  
                  
                     
                        –155 779
                     
                  
               
                     
                        Lettország
                     
                  
                  
                     
                        –1 709 000
                     
                  
               
                     
                        Litvánia
                     
                  
                  
                     
                        –5 164 640
                     
                  
               
                     
                        Luxemburg
                     
                  
                  
                     
                        –426 000
                     
                  
               
                     
                        Magyarország
                     
                  
                  
                     
                        –48 000
                     
                  
               
                     
                        Málta
                     
                  
                  
                     
                        –38
                     
                  
               
                     
                        Hollandia
                     
                  
                  
                     
                        –1 531 397
                     
                  
               
                     
                        Ausztria
                     
                  
                  
                     
                        –4 533 000
                     
                  
               
                     
                        Lengyelország
                     
                  
                  
                     
                        –28 400 000
                     
                  
               
                     
                        Portugália
                     
                  
                  
                     
                        –11 165 000
                     
                  
               
                     
                        Románia
                     
                  
                  
                     
                        –24 068 200
                     
                  
               
                     
                        Szlovénia
                     
                  
                  
                     
                        –3 270 200
                     
                  
               
                     
                        Szlovákia
                     
                  
                  
                     
                        –4 827 630
                     
                  
               
                     
                        Finnország
                     
                  
                  
                     
                        –29 386 695
                     
                  
               
                     
                        Svédország
                     
                  
                  
                     
                        –38 721 000
                     
                  
               
                     
                        Egyesült Királyság
                     
                  
                  
                     
                        –20 701 550
                     
                  
               
               ”